Public procurement notice: Contract Award Notice
Published: 2023-05-15
Buyer: VODOHOSPODÁRSKA VÝSTAVBA, ŠTÁTNY PODNIK
Country: SK
Contract type: Services
Procedure: Open procedure
CPV classification: 71241000 | 71620000 | 71621000 | 72316000: Data analysis services | 79314000
Award criteria: Lowest price

Technical requirements: Predmetom zákazky je vypracovanie a dodanie Technicko-bezpečnostnej štúdie realizovateľnosti pre vodíkovú čerpaciu stanicu. Cieľom štúdie je vypracovanie komplexnej analýzy možností realizácie rozvoja vodíkového hospodárstva v blízkosti VEG pre podporu bezemisnej lodnej dopravy s potenciálom podpory aj iných druhov dopravy (cestná osobná a nákladná doprava). Obsahom štúdie bude posúdenie reálnosti umiestnenia, vybudovania a prevádzkovania vodíkovej čerpacej stanice na Odpadovom kanáli (vo vzdialenosti od VDG po sútok so starým korytom Dunaja) s príslušným vodíkovým hospodárstvom pre produkciu "zeleného" vodíka. Prvým kľúčovým výstupom štúdie bude posúdenie či je vôbec možné vybudovať a prevádzkovať vodíkovú čerpaciu stanicu (s určením okrajových parametrov) v danej lokalite s ohľadom na plavebnú bezpečnosť a prevádzku VDG. Druhý výstup bude orientovaný na návrh prevádzky výroby - produkcie a skladovania "zeleného vodíka" prostredníctvom inštalovaného elektrolyzéra s membránou z polymérneho elektrolytu (PEM) v blízkosti VEG a návrhom distribúcie vodíka k čerpacej stanici.
Obstarávateľ v súlade s ustanovením § 57 ods. 2 zákona o verejnom obstarávaní zrušil použitý postup zadávania zákazky, keďže navrhovaná cena v zostávajúcej ponuke je vyššia ako predpokladaná hodnota zákazky. Obstarávateľ súčasne uvádza, že si v bode 2.8 Kapitoly A.1 Pokyny pre uchádzačov súťažných podkladov vyhradil právo neuzavrieť zmluvu o dielo s úspešným uchádzačom v prípade, že nedôjde k uzatvoreniu Zmluvy o poskytnutí nenávratného finančného príspevku medzi obstarávateľom a Ministerstvom dopravy Slovenskej republiky ako Riadiacim orgánom, alebo v prípade, ak výsledky kontrol vykonaných Riadiacim orgánom neumožňujú financovanie z fondov EÚ, o čom bude úspešný uchádzač informovaný, alebo ak ponuka úspešného uchádzača bude vyššia ako predpokladaná hodnota zákazky - 388 050,00 Eur bez DPH.
Komisia menovaná obstarávateľom po otvorení ponúk zostavila poradie ponúk na základe kritéria na vyhodnotenie ponúk. Uchádzač, ktorý sa umiestnil na prvom mieste v poradí ponúk zostavených na základe kritéria na vyhodnotenie ponúk bol z verejného obstarávania na vyššie uvedený predmet zákazky vylúčený, pričom zostávajúca predložená ponuka uchádzača je vyššia ako predpokladaná hodnota zákazky stanovená obstarávateľom a uvedená v bode 2.8 Kapitoly A.1 Pokyny pre uchádzačov súťažných podkladov a v oddiele II.1.5) Oznámenia o vyhlásení verejného obstarávania.
Medzi hlavné ciele verejného obstarávania patrí aj zabezpečenie hospodárnosti a efektívnosti vynakladania finančných prostriedkov pri zadávaní zákaziek. Pokračovaním v predmetnej súťaži by sa obstarávateľ vystavil porušeniu princípov hospodárnosti a efektívnosti v zmysle § 10 ods. 2 zákona o verejnom obstarávaní.
Na základe vyššie uvedeného sa obstarávateľ rozhodol verejné obstarávanie na daný predmet zákazky zrušiť.
Obstarávateľ v súlade s povinnosťou podľa § 57 ods. 3 zákona o verejnom obstarávaní zároveň uvádza, že na vyššie uvedený predmet zákazky v rozsahu uvedenom v súťažných podkladoch neplánuje vyhlásiť nové verejné obstarávanie.